نوٹی شوٹی (ناول)

نوٹی شوٹی اشتیاق احمد کے لکھے گئے بچوں کے لیے جاسوسی ناولوں میں سے ایک ہے۔

یہ ناول انسپکٹر جمشید، انسپیکٹر کامران مرزا اور شوکی برادرز کے مشترکہ کارنامے پر مشتمل ہے۔ یہ ناول اشتیاق احمد کے دیگر ناولوں کی طرح جاسوسی، سپینس اور تجسس سے بھرپور ہے۔

 ناول کا خاکہ 
ناول دو ہم شکل نوجوانوں ناٹی شوٹی کے گرد گھومتا ہے جو کسی بھی کار سے زیادہ تیز رفتار تھے۔ ناٹی شوٹی انسپکٹر جمشید کو کھلا چیلنج دیتے ہیں وہ انھیں پکڑ کر دکھائیں یا شکست تسلیم کر لیں۔ انسپکٹر جمشید بے بس نظر آتے ہیں، اپنے بچوں محمود، فاروق اور فرزانہ کو اغوا ہونے سے نہیں بچا سکے۔
ناٹی شاٹی کے مقابلے کے لیے انسپکٹر جمشید نے انسپکٹر کامران مرزا پارٹی اور شوکی برادرز کو بلوا بھیجا تاکہ مل کر انھیں پکڑ سکیں۔
انھیں بجلی کے ایک فانوس کی تلاش تھی، ناٹی شاٹی نے انھیں مقابلے کے لیے ساحل سمندر پر بلا لیا جبکہ وہ ناٹی شاٹی کی گرد کو بھی نہیں پا سکے ایسے شاطر قانون شکنوں سے ان کی ملاقات کبھی نہ ہوئی تھی۔ نئے انداز کے جرم کرنے والے نئے مجرم۔

 پلاٹ 
پلا ٹ اگرچہ خاص نہ تھا مگر یہی اشتیاق احمد کی خاصیت ہے کہ عام پلاٹ میں بھی اتنا سسپنس اور سنسنی ڈال دیتے کہ تینوں پارٹیوں کا اکٹھا ہونا بھی عجب معلوم نہ ہوتا اگرچہ اس کی ضرورت نہ تھی۔
ناٹی شوٹی ناول کی جان رہے اور تمام سسپنس کا مرکز، چند لمحوں کو لگا شاید رے راٹا سا کوئی کام ہوگا مگر ناول کا رخ جاسوسی رہا اور تینوں پارٹیاں تلاش مجرم میں ٹامک ٹویاں مارتی رہیں۔ آخر میں جس طرح انسپکٹر جمشید نے سب کو جمع کرکے کہانی کا ڈراپ سین کیا اسے صحیح معنوں میں اشتیاق احمد نے شاہی انجام کا نام دیا۔

 حوالہ جات